યુએસ કોંગ્રેસીનલ રીસર્ચ સર્વિસ (CRS) દ્વારા તૈયાર કરાયેલા સાત પેજના આ રિપોર્ટમાં જણાવાયું છે કે 'ભારતમાં ભાજપના વડાપ્રધાનપદના ઉમેદવાર નરેન્દ્ર મોદી સૌથી આગળ દોડી રહ્યાં હોવાનું માનવામાં આવી રહ્યું છે. જો મોદી ભારતના વડાપ્રધાન બને છે તો તેઓ રાષ્ટ્ર વડા બનવાને કારણે આપોઆપ A-1 વિઝાના લાયક બની જશે.' યુએસના સાસંદોને આ રિપોર્ટ મુદ્દે જાણ કરાઈ છે. મહત્વપૂર્ણ છે કે છે 2002માં ગુજરાતમાં થયેલા હુલ્લડોને આગળ ધરી અમેરિકા ગુજરાતના મુખ્યપ્રધાન અને ભાજપના વડાપ્રધાન પદના ઉમેદવાર નરેન્દ્ર મોદીને વિઝા આપવાનો ઈન્કાર કરતું આવ્યું છે. જોકે, હાલમાં મોદી પ્રત્યે અમેરિકાના વલણમાં નરમાશ આવી હોવાનું માનવામાં આવી રહ્યું છે.